****

**Ældrerådet**

**Albertslund**

**Ældrerådets høringssvar til budget 2024**

**Tema: Rehabilitering og fysisk/mental sundhed.**

**2.2 – 2.5**

Ældrerådet finder det bekymrende, at der foreslås større besparelser på Fritids- og Kulturområdet -

herunder blandt andet tilskud til foreninger. Fællesskaber er vigtige – også for ældre borgere.

Foreningslivet gør en stor indsats for at styrke fællesskaberne, men det kommer ikke af sig selv, og

hvis mulighederne for at få tilskud reduceres væsentligt, vil det kunne betyde, at disse fællesskaber

ikke længere eksisterer, ligesom større brugerbetaling kan afholde flere fra at komme og deltage i

fællesskaberne.

Der er nævnt mange forskellige puljer – også nogle som ikke er blevet brugt. Her kan man måske

tænke i færre men større puljer – og så gøre mere opmærksom på, at de kan søges. Ikke forbrugte

midler kan jo være et udtryk for, at foreningerne ikke er klar over, hvilke puljer, der er til rådighed,

**2.8 Flytning af Det Åbne Aktivitets-og Træningscenter til cafeen i Sundhedshuset.**

Umiddelbart ser Ældrerådet det som en god ide’, men der er flere ting, der skal afklares.

* Er der plads til alle aktiviteter? (det fremgår ikke af budgetforslaget om det er tilfældet, og hvad det i givet fald vil medføre af ændringer)
* Kan der skaffes plads i Sundhedshuset til træningsfaciliteter? Der er pt. et forholdsvist stort rum med blandt andet cykler og løbebånd. Træningslokalet bruges ifølge leder og borgere, der kommer i Det Åbne Aktivitets – og Træningstilbud både af de borgere, der kommer der fast og af borgere, der kun kommer for at træne, men også af og til får en kop kaffe.
* Cafeen er meget mørk, så der skal etableres en god belysning.
* Der skal være god internetadgang, så et hjørne kan bruges som kontor.
* Der skal tages højde for, at Det Åbne Aktivitets – og Træningstilbud har en åbningstid fra 9.30 til 14.30 og en stor del af området i det øvrige tidsrum vil være lukket af med foldedøren mod den del, hvor køkkenet ligger. Cafeen bruges i dag til forskellige arrangementer i eftermiddag/aftentimerne, som der fremover vil blive langt mindre plads til.

**Fordele:**

* Det Åbne Aktivitets- og Træningstilbud bliver mere synligt, og der kommer mere liv i den del af Sundhedshuset i åbningstiden.
* Det bliver muligt for borgerne at benytte de udendørs faciliteter.
* Industrikøkkenet er velfungerende og vil være en god afløser for det nedslidte køkken, der er i de nuværende lokaler.

**2.10 Implementering af dosisdispensering på plejeboligområdet.**

Ældrerådet ser det som et godt tiltag. Det vil øge patientsikkerheden og frigøre nogle

sygeplejetimer. Der skal dog være opmærksomhed på, at det er en skjult brugerbetaling, selv om

udgiften måske udlignes, da der bliver mindre medicinspild.

**2.12 Selvvisiterende sygeplejeindsatser i hjemmeplejen.**

Det ser Ældrerådet som et godt forslag. Der tages her fat i fagligheden og borgeren vil opleve en

hurtigere og mindre tung arbejdsgang i forhold til justering af indsatsen.

**2.13 Bedre overgang fra indlæggelse til eget hjem.**

Det er positivt, hvis der opnås større tryghed for patienter, der udskrives.

Sygeplejerskerne skal kunne arbejde sammen med ”72 timers behandlingsansvar” og med

sygeplejen I de afdelinger, hvor der er en ”følge hjem” ordning.

Hvad sker der, hvis de forventede besparelser ikke opnås?

**2.14 Udvidelse af sygeplejeklinikkens tilgængelighed.**

Det vil være godt, som det også er skitseret i forslaget, hvis sygeplejeklinikkens åbningstider også

udvides til aften og weekend timer.

**2.16 Frigørelse af tid og øget velfærd med skærmbesøg.**

Kan være en god løsning, og som vi i Ældrerådet har forstået det, er det udstyr, der stilles til

rådighed for borgerne, let at betjene.

Det er vigtigt, at ordningen med skærmbesøg bliver evalueret senest 1 år efter ibrugtagning.

**2.18 Ændret bevillingspraksis i forhold til kompressionsprodukter.**

Det er en vanskelig sag, som også Region Hovedstaden i samråd med de andre regioner og KL.

prøver at få løst.

Det vigtigste for Ældrerådet er, at borgerne ikke falder mellem 2 stole. Det økonomiske problem

omkring betaling og bevilling må løses politisk, således at de berørte borgere ikke kommer i

klemme.

**2.19 Tilbud om andre muligheder for aflastning i dagtimerne.**

Lukning af Humlebo. Der er foreslået andre former for aflastning i dagtimerne. Det foreslåede er

aflastning i eget hjem, men som Ældrerådet har forstået det, vil den aflastning kun blive i de timer,

hvor den pårørende til den berørte borger enten deltager i en aktivitet, er til læge/tandlæge eller

handler. Der vil ikke være aflastning, når den pårørende er hjemme og måske har brug for tid til

gøremål i hjemmet.

Det giver mindre aflastning for den pårørende og den borger, der er vant til at komme i Humlebo

vil mangle den stimulering, det er at komme ud af huset.

**2.22 Hurtigere visitation af hjælpemidler.**

Ældrerådet finder forslaget om straks visitation af badebænk og rollator positivt. Der er dog den

ulempe, at det kun er 1 dag om ugen efter digital ansøgning og at borgeren selv skal transportere

hjælpemidlet hjem. Men positivt, der ikke skal være lang behandlingstid.

**På vegne af Ældrerådet**

**Bente Clausen**

**Formand**